 Mlinda lango namba moja wa Klabu ya Simba na Taifa Stars Aishi Manula amesaini kandarasi mpya ya miaka mitatu na klabu yake na kufanya mkataba wake kuisha mwaka 2022. Kupitia ukurasa wao rasmi wa Instagram, Simba wametangaza usajili huo kukamilika. Manula anakuwa mchezaji wa pili kusaini mkataba mpya ndani ya Simba kufuatia jana mshambuliaji na nahodha John Bocco kusaini mkataba mpya wa miaka miwili kusalia klabuni hapo.  “Tanzania one, kipa namba moja wa nchi Aishi Salum Manula ameongeza mkataba mpya wa miaka mitatu na mabingwa wa nchi Simba SC. Sasa ni rasmi Manula ataendelea kuwa nasi mpaka Juni 2022. #NguvuMoja.” Hata hivyo inaelezwa kuwa John Bocco amesaini mkataba mwingine pia na klabu ya Polokwane ya nchini Afrika Kusini. 